9. Danmarkskortet over omgørelsesprocenter på socialområdet 2023 (Åben)
Tidl. politisk behandling
Forventet sagsgang
BS-U, SS-U, ØK, BY
Lovgrundlag
Retssikkerhedsloven
SAGENS INDHOLD
Byrådet skal i denne sag tage stilling til Social-, Bolig- og Ældreministeriets 
Danmarkskort over Ankestyrelsens omgørelsesprocenter på socialområdet for 2023, 
herunder de initiativer, der iværksættes i [adresse] i forlængelse heraf. 
Derudover skal Byrådet tage stilling til, om der er behov for at udarbejde en handlingsplan til at styrke den 
juridiske kvalitet i kommunens sagsbehandling.  
Social-, Bolig- og Ældreministeriet offentliggør årligt et Danmarkskort over omgørelsesprocenter på 
socialområdet og herunder for børnehandicapområdet og voksenhandicapområdet. Danmarkskortet 
omhandler alene afgørelser efter serviceloven i 2023. Afgørelser efter fx dagtilbudsloven og 
almenboligloven samt alle afgørelser på arbejdsmarkedsområdet fremgår derfor ikke af de tre kort. 
Danmarkskortet er dermed en grafisk fremstilling af dele af Ankestyrelsens statistik, hvor kommunerne kan 
sammenlignes på tværs. Den samlede statistik over ankeafgørelser i 2023 fra Ankestyrelsen blev behandlet 
på byrådsmødet 28. maj 2024. Vedlagt er en grafisk model, som illustrerer hvilke områder, der er omfattet 
af Danmarkskortet.
Formålet med Danmarkskortet er at øge den lokalpolitiske opmærksomhed på vigtigheden af, at 
kommunerne overholder lovgivningen og medvirker til, at kommunerne drøfter og tager initiativer til at 
forbedre kvaliteten af sagsbehandlingen. 
Siden 2018 har det været et lovkrav, at Byrådet en gang om året skal behandle Danmarkskortet. 
1. juli 2022 er der trådt en lovændring i kraft. Det betyder, at Byrådet, i forbindelse med behandlingen af 
Danmarkskortet, skal tage stilling til, om der er behov for at udarbejde en handleplan til at styrke den 
juridiske kvalitet i kommunens sagsbehandling. Hvis Byrådet beslutter, at der ikke skal udarbejdes en 
handlingsplan, så skal Ankestyrelsen orienteres. Hvis Ankestyrelsen er uenig i Byrådets beslutning, kan 
Ankestyrelsen pålægge Byrådet at udarbejde en handlingsplan.
Danmarkskortet for socialområdet (Børn og voksne) omfatter følgende:

Alle bestemmelser i serviceloven, hvor der er kommunal klageadgang.
Danmarkskortet for børnehandicapområdet omfatter følgende bestemmelser:

Christine Andresen og hjemmetræning m.m.

Merudgiftsydelse

Tabt arbejdsfortjeneste

Personlig hjælp og ledsagelse.
Danmarkskortet for voksenhandicapområdet omfatter følgende bestemmelser:

Kontante tilskud
[adresse]: EMN-2022-00484
Dok-ID: 3736959
Sagsbehandler: jeae
Byråd
24. september 2024  19:00

Borgerstyret personlig assistance

Ledsagerordning

Merudgifter.
Kortene er offentliggjort som interaktive kort på [adresse], Bolig- og Ældreministeriets hjemmeside og kan ses 
via ovenstående links.
VURDERING
Ankestyrelsen har i 2023 truffet afgørelse i 63 klagesager inden for hele socialområdet i [adresse] 
Kommune, som dækker alle bestemmelser i serviceloven, hvor der er klageadgang til Ankestyrelsen. 
Forvaltningen konstaterer, at der er sket et fald i antal afgjorte sager i Ankestyrelsen fra 100 sager i 2021 
til 63 sager i 2023. Dette ses som et udtryk for, at de seneste års indsatser for at sikre en fortsat øget 
kvalitet i sagsbehandlingen på området har virket. 
I de behandlede sager kan Ankestyrelsen enten vælge at stadfæste (være enig i) eller ændre/ophæve 
kommunens afgørelse. Ankestyrelsen kan også hjemvise den pågældende sag til fornyet behandling, hvis 
der eksempelvis ønskes yderligere dokumentation i sagen. Ankestyrelsens begreber i forhold til klagesager 
er udspecificeret i vedlagte notat.
Danmarkskortet for det samlede socialområde
Tabellen nedenfor viser en oversigt over alle afgørelser de sidste tre år på socialområdet i [adresse] 
Kommune, som er omfattet af Danmarkskortet.
2021
2022
2023
Antal afgjorte sager i Ankestyrelsen i alt
100
80
63
1)
Stadfæstelse
72 %
63 %
60 %
2)
Ophævelse/ændring
11 %
6 %
10 %
3)
Hjemvisning
17 %
31 %
30 %
Omgørelsesprocent (2+3)
28 %
38 %
40 %
Tabellen viser, at Ankestyrelsen i 2023 valgte at stadfæste 60 % af de påklagede sager fra børne- og 
familieområdet og socialområdet i [adresse], hvilket er udtryk for, at Ankestyrelsen har været 
enig i størstedelen af afgørelserne.
Omgørelsesprocenten i [adresse] i 2023 var således 40, hvilket er en lille smule højere end den 
landsgennemsnitlige omgørelsesprocent på 38,5 i 2023.
Det bemærkes, at det kun er en lille del af de afgørelser, som kommunen træffer, der bliver påklaget til 
Ankestyrelsen. Omgørelsesprocenten er dermed ikke et generelt udtryk for kvaliteten af kommunens 
sagsbehandling.
Danmarkskortet for børnehandicapområdet 
Ankestyrelsen har i 2023 behandlet 31 klagesager inden for de udvalgte bestemmelser, som er omfattet af 
Danmarkskortet for børnehandicapområdet. 
Ankestyrelsen stadfæstede 42 % af afgørelserne på børnehandicapområdet. Til sammenligning er den 
landsgennemsnitlige stadfæstelsesprocent på [adresse]. Ud af de 31 sager er 18 sager omgjort, hvilket giver en 
omgørelsesprocent på 58. På landsplan er omgørelsesprocenten på 49 på børnehandicapområdet. 
I 2023 hjemviste Ankestyrelsen 48 % af klagesagerne og ændrede/ophævede 10 % af klagesagerne på 
børnehandicapområdet. Til sammenligning hjemviste Ankestyrelsen på landsplan i 2023 36,9 % af 
klagesagerne og ændrede/ophævede 11,6 % af klagesagerne. 
Børn og Kultur vurderer, at Ankestyrelsen stiller store krav til oplysningsgrundlaget i sagerne. 
Ankestyrelsen har ændret/ophævet tre af klagesagerne i 2023 svarende til 10 %. De tre sager drejer sig 
om sager om kompensation for tabt arbejdsfortjeneste. Børn og Kultur bemærker, at to af ændringerne 
omhandler samme bevilling. Under Ankestyrelsens sagsbehandling af klagen indsender borgeren nye 
oplysninger til kommunen. Kommunen sender en orienteringsskrivelse til Ankestyrelsen om, at kommunen 
har modtaget nye oplysninger samt en vurdering af oplysningernes betydning for afgørelsen. Ankestyrelsen 
vurderer efterfølgende i fuld overensstemmelse med kommunens vurdering, at netop disse nye oplysninger 
er udslagsgivende for sagens resultat, hvorfor de træffer afgørelse om ændring. Oplysningerne er således 
først blevet forelagt kommunen, efter sagen er indsendt til Ankestyrelsen. Ankestyrelsen bemærker, at 
kommunen har handlet korrekt ved at sende orientering om det ændrede oplysningsgrundlag til 
Ankestyrelsen.
Børn og Kultur bemærker, at Ankestyrelsens registrering af en sag som en ændring/ophævelse eller 
hjemvisning ikke nødvendigvis er udtryk for, at kommunen har begået fejl i sagsbehandlingen. 
En sag kan tillige blive ændret/ophævet eller hjemvist, hvis Ankestyrelsen modtager nye oplysninger i 
sagen i forbindelse med deres behandling af sagen og som medfører, at sagen bliver ændret, ophævet 
eller hjemvist på baggrund af de nye oplysninger. Kommunen har i den situation ikke været bekendt med 
oplysningerne i forbindelse med deres behandling af sagen. Ovenstående sag er et eksempel på dette.
Ankestyrelsen har hjemvist 15 af klagesagerne i 2023 svarende til 48 %. Fem af hjemvisningerne drejer sig 
om sager om merudgiftsydelse. To af disse hjemvisninger, skulle ifølge Børn og Kultur have været 
registreret som en stadfæstelse, idet sagerne indeholder flere delafgørelser, hvoraf størstedelen af 
kommunens afgørelse er stadfæstet. Ankestyrelsen har dog valgt at registrere hele afgørelsen som en 
hjemvisning. Otte af de 15 hjemvisninger omhandler kompensation for tabt arbejdsfortjeneste. Børn og 
Kultur oplever i sager om kompensation for tabt arbejdsfortjeneste en stigende kompleksitet i familiernes 
samlede livssituationer. Generelt er hjemvisningerne i de 15 sager dog begrundet i, at Ankestyrelsen ikke 
har fundet, at sagerne er blevet oplyst og undersøgt i tilstrækkelig grad. Der ses dog ingen generelle 
tendenser i hjemvisningerne.
Børn og Kultur arbejder løbende med at kvalificere sagsbehandlingen og har særlig fokus på at afklare 
mere præcist, hvilke krav Ankestyrelsen stiller til oplysning af sagerne, samt hvilken form for dokumentation 
Ankestyrelsen kræver på de enkelte sagsområder. Dette med henblik på, at sagerne ikke hjemvises pga. 
manglende oplysning og dokumentation.
Byrådet har på baggrund af tidligere behandling af Ankestyrelsens statistik (28. maj 2024) godkendt 
følgende initiativer:

Nyoprettelse af en fuldtidsstilling som faglig koordinator i Specialrådgivningen. Den nye faglige 
koordinator i Specialrådgivningen skal i samarbejde med den faglige koordinator i 
Familierådgivningen sikre ensartethed og en tættere faglig sparring i sagerne. 

Indføring af ny mentorordning for nyansatte børne- og ungerådgivere i Specialrådgivningen, hvor 
oplæringen gives af to erfarne kollegaer fremfor én. 

Deltagelse i kursus om sagsoplysning i sager om kompensation for tabt arbejdsfortjeneste. Kurset 
blev udbudt af Social- og Boligstyrelsen og Ankestyrelsen og var primært målrettet nye børne- og 
ungerådgivere i Specialrådgivningen. Kurset blev afholdt marts 2024. 

Deltagelse i landsdækkende og lokalt erfa-netværk (netværk med erfaringsudveksling og 
vidensdeling) 

Løbende sparring med forvaltningens jurister, der deltager ved [adresse] kvartalsvise 
gennemgang af nye afgørelser fra Ankestyrelsen, hvor praksisundersøgelser og principafgørelser 
også forelægges og drøftes. 

Forvaltningens jurister underviser fire gange årligt i forskellige relevante emner, herudover undervises 
nye børne- og ungerådgivere i Specialrådgivningen i de forvaltningsretlige regler samt de 
handicapkompenserende bestemmelser. 

Forvaltningens jurister gennemlæser og godkender alle genvurderinger, inden de sendes til borgerne. 

Forvaltningens jurister og faglige koordinatorer gennemgår løbende alle de klagesager, som 
Ankestyrelsen enten ændrer, hjemviser eller stadfæster. 

På chefniveau arbejdes der tværkommunalt sammen med KL om et forbedret samarbejde mellem 
kommuner og Ankestyrelsen.
Da forvaltningen fortsat kan se, at det skaber en positiv effekt at arbejde fokuseret med ovenstående 
initiativer, anbefales det, at tiltagene videreføres.
Danmarkskortet for voksenhandicapområdet
Ankestyrelsen har i 2023 behandlet syv klagesager inden for de bestemmelser, som er omfattet af 
Danmarkskortet for voksenhandicapområdet. 
Ankestyrelsen stadfæstede seks af afgørelserne på voksenhandicapområdet svarende til 86 %. Til 
sammenligning er den landsgennemsnitlige stadfæstelsesprocent 63 %. Ankestyrelsen har hjemvist én 
enkelt sag, hvilket giver en omgørelsesprocent på 14 %. På landsplan er omgørelsesprocenten 37 % på 
voksenhandicapområdet.
Ankestyrelsen ændrede/ophævede dermed ingen klagesager på voksenhandicap-området i 2023. Til 
sammenligning hjemviste Ankestyrelsen på landsplan 31,8 % af klagesagerne og ændrede/ophævede 5,7 
% af klagesagerne i 2023. 
Det bemærkes, at den ene sag er hjemvist på grund af manglende oplysninger til at underbygge den faglige 
vurdering af sagen. Social og Sundhed arbejder løbende med at opkvalificere sagsbehandlingen og 
imødekomme de krav, som Ankestyrelsen stiller til oplysning af sagerne på de enkelte sagsområder. 
Byrådet har på baggrund af tidligere behandling af Ankestyrelsens statistik (28. maj 2024) godkendt 
følgende initiativer:
”Social og Sundhed arbejder løbende med at opkvalificere sagsbehandlingen og har særligt fokus på at 
afklare mere præcist, hvilke krav Ankestyrelsen stiller til oplysning af sagerne, samt hvilken form for 
dokumentation Ankestyrelsen kræver på de enkelte sagsområder.” 
Da forvaltningen fortsat kan se, at det skaber en positiv effekt at arbejde fokuseret med ovenstående 
initiativer, anbefales det, at tiltagene videreføres.
Handlingsplaner 
Idet de allerede iværksatte initiativer ses at skabe en positiv effekt i forhold til at styrke den juridiske kvalitet 
i sagsbehandlingen, vurderer forvaltningerne, at der ikke er behov for at udarbejde og igangsætte yderligere 
handlingsplaner på baggrund af opgørelserne for Favrskov Kommune.
ØKONOMI
Der er umiddelbart ingen økonomiske konsekvenser for Favrskov Kommune.
INDDRAGELSE
Ældrerådet og Handicaprådet er blevet hørt i forbindelse med behandlingen af Ankestyrelsens statistik over 
ankeafgørelser 2023, som er det statistiske materiale, der ligger til grund for Danmarkskortet, og som 
Byrådet behandlede 28. maj 2024. Efter aftale med rådenes formænd, foretages der ikke en særskilt høring 
i denne sag. 
INDSTILLING
Direktørerne for Børn og Kultur og Social og Sundhed indstiller til Byrådet:
1.
At Social-, Bolig- og Ældreministeriets Danmarkskort over omgørelsesprocenter på socialområdet for 
2023 tages til efterretning, og at de iværksatte initiativer på børnehandicapområdet godkendes.
2.
At Social-, Bolig- og Ældreministeriets Danmarkskort over omgørelsesprocenter på socialområdet for 
2023 tages til efterretning, og at de iværksatte initiativer på voksenhandicapområdet godkendes.
3.
At der ikke skal udarbejdes en handlingsplan på baggrund af opgørelserne for Favrskov Kommune.
BESLUTNING
Social- og Sundhedsudvalget, 3. september 2024:
Fraværende: Ingen
Indstilles godkendt.
Børne- og Skoleudvalget, 3. september 2024:
Fraværende: Ingen
Ad 1. og 3. Indstilles godkendt.
Økonomiudvalget, 17. september 2024:
Fraværende: Ingen 
Indstilles godkendt.
Byrådet, 24. september 2024:
Fraværende: Ingen
Godkendt.
Bilag

Ankestyrelsens begreber i forhold til klagesager 2023 (3675636)

Figur vedrørende Ankestyrelsens statistik (3250147)
